04/06/2012 | Administración LocalMunicipal
O Pino
Aprobación definitiva do Regulamento do programa de axudas ao transporte do Concello do Pino

ANUNCIO Rematada a exposición pública do Regulamento do programa de axudas ao transporte do concello do Pino, e non téndose presentada alegación algunha, considérase definitivamente adoptado o acordo e procédese á publicación íntegra do texto do mesmo: REGULAMENTO DO PROGRAMA DE AXUDAS AO TRANSPORTE DO CONCELLO DO PINO FUNDAMENTACIÓN A sinatura do Convenio de Colaboración para o desenvolvemento conxunto do transporte metropolitano de Galicia na ÁREA DE TRANSPORTE METROPOLITANO DE SANTIAGO significou para o Concello do Pino, un logro importantísimo tendo en conta sobre todo o carácter rural do municipio e a dispersión xeral da poboación en todo o termo municipal. O importante abaratamento e a unificación dos prezos do transporte para todos os veciños do Pino, axudou achegar o reto dun trato xusto e equitativo entre os habitantes das zonas urbanas e a poboación rural históricamente desfavorecida sobre todo en canto a medios de comunicación eficientes. Ademais destas vantaxes xerais, a instauración do sistema mellorou tamén as condicións de colectivos como os estudantes de ciclos medios e universitarios, que se viron moi avantaxados respecto do proceso anterior de axudas: abaratamento dos prezos, axilidade no sistema de acceso aos descontos, incremento das frecuencias coa cidade de Santiago, mellora nas instalacións xerais de transporte. Agora é o momento de ampliar o espectro de accións encamiñadas a dar cumprimento ao establecido na Lei 13/2008, do 3 de decembro, de servizos sociais de Galicia e ao Decreto 240/1995, do 28 de xullo, polo que se regulan os servizos sociais de atención primaria, no sentido de facilitar o acceso de persoas e grupos con problemáticas específicas aos recursos normalizados. Así preténdese con ese regulamento establecer o PROGRAMA DE AXUDAS AO TRANSPORTE para persoas maiores, persoas con discapacidade, persoas en situación de desemprego e en situación de emerxencia, a través da tarxeta metropolitana social da Área Metropolitana de Santiago. ARTIGO 1.º.–OBXECTO. O presente documento ten por obxecto a regulación do PROGRAMA DE AXUDAS AO TRANSPORTE do Concello do Pino, coa intención de promover e facilitar no seu ámbito territorial a movilidade e o desprazamento a través dos medios de transporte público, de persoas pertencentes a colectivos de risco en canto a súa exclusión social. ARTIGO 2.º.–IDENTIFICACIÓN. ENTIDADE TITULAR: CONCELLO DO PINO CIF: P-1506700-B SEDE OFICIAL: RÚA DO CONCELLO, PEDROUZO-ARCA.15821 O PINO TELÉFONO 981 511002. FAX 981 511123 PÁXINA WEB: CONCELLODEOPINO. COM ÁMBITO DE APLICACIÓN: MUNICIPAL ARTIGO 3.º.–OBXECTIVOS. O obxectivo xeral do PROGRAMA DE AXUDAS AO TRANSPORTE é o de prestar apoio a colectivos en situación de especial vulnerabilidade, neste caso, persoas maiores, persoas con discapacitada e persoas en situación de desemprego ou de emerxecia social. Os obxectivos específicos que se pretenden son: – Facilitar a integración e a promoción sociais – Facilitar o acceso ao emprego – Facilitar o acceso a recursos normalizados ARTIGO 4.º.–PRINCIPIOS XERAIS. – Principio de normalización e integración: atendendo ao mantemento das persoas no seu entorno persoal, social e familiar, procurando a súa inserción social e laboral. – Principio de autonomía: as actuacións programadas deberán fomentar a autonomía das persoas usuarias. – Principio de individualización: partindo do carácter de prestación social do programa todas as persoas atendidas ao través destas axudas, deberán dispor do asesoramento técnico, individualizado e axeitado ás súas necesidades, e contar cun profesional de referencia – Principio de prevención: a prestación do programa deberá ter en conta básicamente o aspecto preventivo para evitar o deterioro da situación de risco das persoas usuarias – Principio de evidencia: a concesión destas axudas, en especial das outorgadas a persoas en situación de desemprego ou emerxencia social, estará baseada na identificación de factores de vulnerabilidade e na detección, estudo e análise de situacións de risco. – Principio de economía, eficiencia e eficacia: a xestión das axudas reguladas realizarase con criterios de economía, eficiencia e eficacia, de xeito que os obxectivos e os estándares de calidade se acaden mediante un uso racional dos recursos públicos. – Principio de avaliación e calidade. Estableceranse sistemas de avaliación que garantan a calidade na xestión das axudas. ARTIGO 5.º.–DESTINATARIOS E REQUISITOS. O PROGRAMA DE AXUDAS AO TRANSPORTE estará dirixido aos seguintes colectivos, que deben cumprir todos os requisitos que se describen: – Persoas maiores de 65 anos: * Que non exerzan actividadel laboral. * Con ingresos persoais iguais ou inferiores a 1,5 veces o IMPREM. * Empadroados no Concello do Pino no momento da solicitude, e cunha antigüidade de empadronamento en calquera concello da ÁREA METROPOLITANA de Santiago de ó menos 12 meses. – Persoas en situación de desemprego: * Inscritos como demandantes de emprego de xeito ininterrumpido durante alomenos os doce meses anteriores á presentación da solicitude. * Que tivesen desenvolvido actividade laboral regulamentada durante un mínimo de 12 meses nos cinco anos anteriores á presentación da solicitude. * Que carezan de recursos económicos propios no momento da solicitude. * Que estean a participar activamente en itinerarios de inserción laboral no momento da solicitude. * Empadroados no Concello do Pino no momento da solicitude e cunha antigüidade de empadroamento en calquera Concello da ÁREA METROPOLITANA de Santiago de ó menos 12 meses. – Persoas con discapacidade: * Ter recoñecida polo EVO correspondente unha minusvalía igual ou superior ao 65% en vigor. * Con ingresos persoais iguais ou inferiores a 1,5 veces o IMPREM. * Empadroados no Concello do Pino no momento da solicitude e cunha antigüidade de empadroamento en calquera Concello da área metropolitana de Santiago ó menos 12 meses. – Persoas en situación de emerxencia: * Atoparse nunha situación valorada como “de emerxencia” polos servizos sociais municipais susceptible de solucionarse ou mellorar coa concesión de axudas ao transporte. * Estar de alta no padrón municipal de habitantes do Concello do Pino, no momento da solicitude. ARTIGO 6.º.–FORMA E CONTÍA DAS AXUDAS. As axudas as que fai referencia o presente regulamento consistirán na xestión municipal das tarxetas metropolitanas sociais de Galicia (TMSG) da área metropolitana de Santiago á que pertence o Concello do Pino. As TMSG son de aplicación en todos os medios de transporte público incluídos no Anexo Técnico do II Convenio de Colaboración para o desenvolvemento conxunto do transporte metropolitano de Galicia na ÁREA DE TRANSPORTE METROPOLITANO DE SANTIAGO que o Concello do Pino, ten asinado coa Consellería de Medio Ambiente, Territorio e Infraestructuras da Xunta de Galicia sendo as axudas reguladas neste prego de aplicación exclusiva naquelas viaxes que teñan coma orixe ou destino o Concello do Pino. A contía das axudas fixarase tomando como referencia o prezo da viaxe sinxela correspondente a un salto abonado mediante TMSG e explicitado no anexo técnico do convenio citado no párrafo anterior, na actualidade 0,78 €, e poderá ser variado no seu caso, dacordo coas variacións que este prezo poda experimentar durante a vixencia do programa. ARTIGO 7.º.–DURACIÓN DAS AXUDAS. Con carácter xeral as axudas terán vixencia en tanto se manteñan as condicións que determinaron a súa concesión, e serán revisadas anualmente, quedando obrigada a persoa beneficiaria a aportar en cada momento a documentación xustificativa que lle sexa requerida polos servizos municipais. ARTIGO 8.º.–DEREITOS E OBRIGAS DAS PERSOAS USUARIAS. No marco dos dereitos e deberes que con carácter xeral se recollen nos arts 6.º e 7.º da Lei 13/2008, do 3 de de-cembro, de Servizos Sociais de Galicia e, se é o caso, sobre o procedemento administrativo común, as persoas usuarias do PROGRAMA DE AXUDAS AO TRANSPORTE do Concello do Pino, terán os seguintes dereitos e obrigas: DEREITOS: – Ser tratados co respeto debido a súa dignidade. – Coñecer a organización e regulamento do programa. – Ao tratamento confidencial dos seus datos dacordo co disposto na Lei orgánica 15/1999, do 13 de decembro, de protección de datos de carácter persoal. – Recibir información precisa e clara sobre as posibles modificacións sobrevenidas durante a prestación efectiva do programa. – Presentar queixas e suxestións sobre a prestación efectiva do programa de xeito directo ou mediante o uso do buzón de suxestións e do libro de reclamacións. OBRIGAS – Cumprir coas condicións xerais recollidas neste regulamento e coas específicas que se determinen no seu caso para cada modalidade de axuda ao transporte. – Facilitar e colaborar no seguimento e avaliación do programa, e aportar a documentación requerida en cada momento para a comprobación de datos. – Respetar a dignidade persoal e profesional das persoas que presten o programa, tanto a nivel municipal como das empresas prestadoras dos servizos de transporte, así como respetar os límites das súas obrigas laborais. – Informar dos cambios que puidesen implicar unha modificación no dereito ou circunstancias especiais de participación no programa. – Adquirir de xeito individual, persoal e ao seu cargo, a Tarxeta do Transporte Metropolitano nas oficinas bancarias encargadas da súa expedición. – Comunicar o deterioro ou extravío da súa tarxeta de transporte metropolitano coa finalidade da súa anulación ou substitución. ARTIGO 9.º.–DEREITOS E OBRIGAS DA ENTIDADE PRESTADORA DO SERVIZO. DEREITOS – A requerir a documentación e información precisas para a instrucción dos expedientes individuais e para a valoración do programa. – A realizar as actuacións de comprobación precisas para a elaboración das correspondente proposta de inclusión, permanencia ou baixa no programa. – A introducir as modificacións que considere técnicamente necesarias para a mellora na eficacia e eficiencia do programa. OBRIGAS – Respetar as bonificacións e condicións de acceso ao programa establecidos neste regulamento e na correspondente ordenanza municipal. – Poñer a disposición das persoas usuarias un libro de reclamacións e un buzón de queixas e suxestións. – Cumprir e facer cumprir dacordo coas súas funcións o presente regulamento. – Velar polo respeto aos dereitos das persoas beneficiarias recollidos no presente regulamento e aqueles outros recoñecidos na lexislación vixente. ARTIGO 10.º.–COMPETENCIA. A xestión, seguemento, valoración e avaliación do PROGRAMA DE AXUDAS AO TRANSPORTE do Concello do Pino, corresponde ao propio Concello, a marxe dos convenios de colaboración establecidos coa Consellería competente en cada momento. O persoal municipal sobre o que recae a competencia da xestión, seguemento, valoración e avaliación do PROGRAMA DE AXUDAS AO TRANSPORTE do Concello do Pino, será aquel adscrito ao Departamento de Servizos Sociais Municipais, co apoio dos restantes servizos municipais que en cada momento se considere oportuno. ARTIGO 11.º.–FORMA DE ACCESO. O prazo de solicitude para acceso ao programa estará permanentemente aberto, se ben o procedemento para a determinación das altas xestionarase con carácter trimestral (primeira quincena dos meses de xaneiro, abril, xullo e outubro de cada ano) sen que en ningún caso se produza dereito de retroactividade nas axudas que resulten outorgadas. Exceptúanse as solicitudes que respondan a situacións de emerxencia, que poderán tramitarse como tales e causar alta de xeito inmediato, previo informe favorable dos servizos sociais municipais. A incorporación ao PROGRAMA DE AXUDAS AO TRANSPORTE nas súas distintas modalidade tramitarase a instancia de parte dacordo co seguinte procedemento: 1.–Cumprimentación do correspondente impreso de solicitude e presentación ante o rexistro xeral do Concello acompañando a seguinte documentación: XERAL * Copia do DNI pasaporte ou NIE do solicitante. * No seu caso, certificacións de empadroamento nos Concellos da área de transporte metropolitana de Santiago, ata xustificar un mínimo de 12 meses consecutivos anteriores a data da solicitude (agás os casos de situacións de emerxencia). * Número da tarxeta de transporte metropolitano do solicitante. * Certificación da seguridade social sobre percepción de pensións e o seu importe, ou certificación negativa. * Copia da derradeira declaración do IRPF ou no seu caso de non ter tal obriga, certificación ao respecto da Axencia Tributaria. PERSOAS EN SITUACIÓN DE DESEMPREGO * Informe de vida laboral actualizado. * Certificación do periodo de inscrición no INEM como demandante de emprego así como de non ser perceptor de prestacións ou subsidios. * Certificado que acredite estar participando activamente en itinerarios de inserción laboral. PERSOAS CON DISCAPACIDADE * Copia da certificación de minusvalía procedente do correspondente EVO. OUTROS * O Concello do Pino, poderá requerir aos solicitantes canta documentación probatoria considere oportuna para a correcta valoración das circunstancias alegadas na solicitude, en especial para os expedientes tramitados pola modalidade de situacións de emerxencia. * A documentación obrante nos expediente do Departamento de Servizos Sociais será directamente incorporada aos de solicitude de axudas ao transporte sin necesidade de repetición dos mesmos.2.–Comprobación por parte do persoal municipal do cumprimento dos requisitos establecidos para cada modalidade así como requerimento da documentación non aportada. A non presentación da documentación requerida antes da derradeira quincena anterior ao comezo de cada trimestre dará lugar ao arquivo do expediente da solicitude.3.–Redacción por parte do persoal técnico dos servizos sociais municipais da correspondente proposta de inclusión ou denegación razoada do programa, que conterá como mínimo os datos de identificación dos solicitantes do trimestre correspondente, a dilixencia de cumprimento ou non cumprimento de condicións de acceso de cada un dos solicitantes, a contía e intensidade da axuda a conceder segundo este regulamento e a proposta de alta no programa.4.–Emisión da correspondente resolución de Alcaldía con indicación, como mínimo, dos mesmos termos contidos na proposta técnica descrita no punto anterior.5.–Notificación da resolución recaída ás persoas solicitantes a través de comunicación escrita ou publicación nos taboleiros de novas do Concello e na páxina web municipal que conterá ademais a indicación de prazos e forma de presentación de recursos.6.–Para os casos valorados como situacións de emerxencia seguirase o procedemento anterior pola vía de urxencia sempre que así se valore en informe emitido polos servizos sociais municipais.7.–Notificación das altas no programa de axuda ao transporte á oficina emisoras da Tarxeta de transporte metropolitano correspondentes, paraque se proceda a aplicación directa da axuda. O período máximo para comunicar a concesión/denegación da alta no programa non excederá dos primeiros 15 días naturais de cada trimestre, agás causa de forza maior que o impida. Polo tanto, as altas produciranse agrupadas, trimestralmente e sen posibilidade de efectos de retroactividade. O aboamento das axudas concedidas farase efectivo a través da Tarxeta Social Metropolitana no momento de efectuar a súa recarga por parte do titular, mediante a compensación do 50% do importe das viaxes realizadas durante o mes anterior, cun límite de 20 viaxes. Na modalidade de axudas por situacións de emerxencia, estas aboaranse segundo o mesmo procedemento, tendo en conta a resolución recaída en canto a porcentaxe e número máximo de viaxes/mes subvencionados. O Concello do Pino establecerá o periodo de revisión/renovación anual do dereito á percepción das axudas que será comunicado aos usuarios. ARTIGO 12.º.–CAUSAS E PROCEDEMENTO DE BAIXA.1.–CAUSAS.–Serán causa de baixa no PROGRAMA DE AXUDAS AO TRANSPORTE as que seguen: – Renuncia da persoa usuaria, con indicación da data de baixa prevista. – Traslado de residencia ou baixa no Padrón Municipal de Habitantes. – Falecemento. – Desaparición/modificación sustancial das circunstancias ou requisitos que motivaron a alta, así como a non renovación da documentación acreditativa do mantemento de ditas circunstancias ou requisitos. – O mal uso/custodia da TMS en canto que é un documento persoal e intransferible así como a negativa a identificarse como titular ao través de documento de identificación fehaciente a demanda do conductor do autobús inspector da compañía de transporte ou persoal do Concello do Pino debidamente autorizado. – A non comunicación ao Concello do Pino da perda ou roubo da TMS que poidera significar a súa fraudulenta utilización por parte doutras persoas. – O cese na prestación do PROGRAMA DE AXUDAS AO TRANSPORTE por parte do Concello do Pino.2.–PROCEDEMENTO para que a baixa no programa surta efectos procederase do seguinte xeito: – Proposta de baixa na actividade asinada por un técnico dos servizos sociais municipais, que conterá os datos identificativos da persoa beneficiaria, as causas razoadas da proposta de baixa, e a data da proposta para a execución da medida. – Resolución de baixa, asinada polo alcalde. – Comunicación de baixa á persoa usuaria, con indicación expresa das causas que a motivan e a data de execución. Conterá ademais indicación dos prazos e formas para a interposición de alegacións e recursos.3.–EFECTOS - As baixas causarán efecto na data indicada na correspondente resolución, sen prexuízo da reposición inmediata no caso de aceptación de alegacións. ARTIGO 13.º.–REXISTROS. Ao respecto do PROGRAMA DE AXUDAS AO TRANSPORTE o Departamento de Servizos Sociais do Concello do Pino manterá actualizado un rexistro no que se recollerá: – Datos de indentificación dos participantes no PROGRAMA DE AXUDAS AO TRANSPORTE organizados en función da modalidade ao través da que acceden ao servizo. – Datos sobre altas, baixas, expedientes pendentes de resolución, denegacións. – Calesquera outros necesarios para garantir o bo funcionamento e a explotación estadística do programa. Así mesmo crearase un expediente individualizado de cada participante, no que se custodiará a documentación aportada, copias das propostas e resolucións recaídas e documentación referida ás incidencias acaecidas. ARTIGO 14.º.–INFRACCIÓNS E RÉXIME SANCIONADOR.1.–INFRACCIÓNS.–Terán a consideración de moi graves e polo tanto merecentes de sanción as seguintes infraccións: * A utilización da TMS por parte da persoa distinta do seu titular co seu consentimento ou sen que medie comunicación ao Concello do seu roubo ou extravío. * A falsificación ou manipulación da documentación aportada no momento da solicitude ou renovación da axuda. * O comportamento manifestamente inadecuado nos medios de transporte público afectados tales como coportamentos violentos, groseiros, sexistas, xenófobos, racistas ou calesquera outros dos que se teña coñecemento mediante denuncia ante o Concello. * A negativa a amosar a identificación persoal ao conductor, servizo de inspección da empresa de transporte ou persoal acreditado do Concello do Pino, cando esta lle fose requerida.2.–RÉXIME SANCIONADOR.–As infraccións recollidas no apartado anterior conlevarán a perda do dereito á participación no programa de axudas ao transporte durante un período de 12 meses e a reiteración nestas suporá a perda definitiva do dereito. DIPOSICIÓN ADICIONAL ÚNICA.–Facúltase ao Sr. alcalde para resolver aquelas cuestións que, relacionadas co PROGRAMA DE AXUDAS AO TRANSPORTE podan presentarse e que non queden expresamente recollidas neste regulamento DISPOSICIÓN FINAL O presente Regulamento entrará en vigor tra-la súa aprobación definitiva, unha vez publicado íntegramente no BOP e transcorrido o prazo a que se refire o art.65.2 da Lei 7/1985, do 2 de abril, reguladora das bases de réxime local sempre que se den as condicións para a execución do convenio asinado coa Consellería de Medio Ambiente, Territorio e Infraestructuras de xeito que a Comunidade Autónoma estea en disposición de garantir o cumprimento dos compromisos adoptados e permanecerá en vigor ata a súa modificación ou derogación expresa.” O Pino, 28 de maio de 2012. O ALCALDE D. Manuel Taboada Vigo